শফিউল আলম : চলতি জুলাই (আষাঢ়-শ্রাবণ) মাসে সারাদেশে স্বাভাবিক অপেক্ষা বেশি বৃষ্টিপাতের সম্ভাবনা রয়েছে। তবে গত জুন (জৈষ্ঠ্য-আষাঢ়) মাসে সারাদেশে স্বাভাবিক অপেক্ষা শতকরা ২৯ ভাগ কম বৃষ্টিপাত হয়েছে। চলতি জুলাই মাসে বঙ্গোপসাগরে ২ থেকে ৩টি মৌসুমি লঘুচাপ সৃষ্টি হতে পারে। এর মধ্যে অন্তত ১ থেকে ২টি নি¤œচাপে পরিণত হতে পারে। এ মাসে মৌসুমি ভারী বৃষ্টি বা অতিবৃষ্টিপাতের কারণে দেশের উত্তরাঞ্চল ও উত্তর-পশ্চিমাঞ্চলের কিছু কিছু জায়গায় স্বাভাবিক বন্যার আশঙ্কা রয়েছে।